Milanes

Milanes es un dialeto de la lingua lombarda, parlada en la site de Milano en Italia. An si persones en Italia clama ce lo es no plu ca un dialeto de italian, el es vera un lingua separada, con multe diferes entre el e italian. Ma, natural, plu e plu persones de Milan prefere parla Italian.

 Alfabeta e pronunsia 

La alfabeta per milanes ave 21 leteras:
a b c d e f g h i l m n o p q r s t u v z

La vocales es pronunsiada como esta:

 a - [a] como "a" en lfn
 á - "a" asentuada
 à - [ɑ] plu a la retro de la boca ca "a", como engles "o" en "Harry Potter"
 e - [e] como "e" en espanol
 é - "e" asentuada
 è - [ɛ] como "e" en engles "bet", asentuada
 i - [i] como "i" en lfn
 ì - "i" asentuada
 o - [u] como "u" en lfn
 ô - [o] como "o" en espaniol, asentuada
 ò - [ɔ] como "o" en engles "more", asentuada
 oeu - [ø] como "eu" en franses "fleur", asentuada
 u - [y] como "u" en franses, o ü en deutsch
 ù - como "u" en franses, asentuada

Dupli de un vocal a la fini de un parola indica ce el es asentuada. 

Consonantes es jeneral pronunsiada como en lfn, con esta esetas:
 c - como "c" en lfn, esetante...
 c ante "i", "e", e final - como "tx" en lfn
 ch ante "i", "e", e final - como "c" en lfn
 g - como "g" en lfn, esetante...
 g ante "i" e "e" - como "dj" en lfn
 g cuando final - como "tx" en lfn
 gh ante i, e - como "g" en lfn
 gh final - como "c" en lfn
 b final - como "p"
 c final - como "tx" en lfn
 d final - como "t"
 v final - como "f"
 n final - nasali la vocal precedente
 nn final - no nasali la vocal precedente
 s entre du vocales o final pos un vocal - como "z" en lfn
 ss - como "s" en lfn
 sg ante "i" e "e" - como "j" en lfn
 s'g ante "i" e "e" - como "zdj" en lfn
 sc ante "i" e "e" - como "x" en lfn
 s'c ante "i" e "e" - como "stx" en lfn
 z - como "ts" o "dz" en lfn, ma alga veses como "s"
 gl [ʎ] - como en italian, simil a lfn "li" ante vocales
 gn [ɲ] - como en italian, simil a lfn "ni" ante vocales

Consonantes duple corti e abri la vocal presendente.

Sistemes nova atenta simpli la spele par, per esemplo, usa ö per [ø], ü per [y], u per [u], usa plu vocales duple, e elimina alga asentuas.

 Nomes 

Jeneral, nomes mas ave la mesma forma per e singular e plural. Alga esetas inclui...
nomes mas formida con la sufisa -in ("-eta") cambia se a -itt en la plural: el borin ("la teta") deveni i boritt.
el pé ("pede") deveni i pee.

Nomes fema ce fini en -a deveni plural par cade la -a. Per esemplo:
la donna ("la fem") deveni i donn
l'ideja ("la idea") deveni i idej

Nomes fema ce no fini en -a ave la mesma forma per ambos singular e plural.

 Pronomes personal 

Pronomes personal ave du formas: forte e debil:

 sujetoforte  sujetodebil  ojeto 1 sing  mi  (a)  me 2 sing  ti  te  te 2 sing, cortes, mas  Lu  el  el 2 sing, cortes, fema   Lee  la  la 3 sing, mas  lu  el el 3 sing, fema  lee  la la 1 plur  nun   (i)  me 2 plur  vialter   (i)  ve 2 plur, cortes  lôr  (i)  ve 3 plur, mas  lôr  (i)  je 3 plur, fema  lôr  (i)  je

La pronomes personal sujetal es usada con verbos como esta:
mi parli - "me parla"
ti te parlet - "tu parla"
lu el parla - "el parla (mas)"
lee la parla - "el parla (fema)"

La formas asentuada pote es cadeda, e on pote dise te parlet per "tu parla", ma la forma nonasentuada es sempre espresada (el parla, la parla - "el parla")

La pronom nonasentuada i ia es usada en milanes vea (pe lôr i parlen - "los parla"). Oji, poca parlores usa el. Ma el es ancora usada en otra dialetos lombarda. La pronom a es oji multe rara (mi a mangi - "me come").

En milanes vea, la forma de demanda ia es fada par inverta, pd par pone la pronom nonasentuada pos la verbo (cantel? - "el canta?"), en loca de el canta? cual es usada oji. Esta construi es usada ancora en otra dialetos de lombarda.

Cuando on parla con un person ci es plu vea ce tu, o algun ci tu no conose bon, tu debe usa la forma cortes: Lu, el per un om, Lee, la per un fem. Per esemplo: Se Lu el voeur, vègni ("si tu vole, me veni"). A un ami, on ta dise Se ti te voeuret, vègni.

La pronom refletante per tota persones es se.

 Articles 

  singular  plural mas  el fioeu (la xico)  i fioeu (la xicos) fema  la tôsa (la xica)  i tosànn (la xicas)

Como tu pote vide, la article de defini ave formas diferente per la singular (el e la), ma la mesma forma per la plural (i). 

El deveni l'  ante vocales e  'l pos vocales. La deveni l'  ante vocales. Per esemplo:
L'òmm - la om
l'ultim - la ultima
la tôsa e 'l fioeu - la xica e la xico
l'ôngia - la ungia
l'èrba - la erba

La articles de nondefini es on (mas) e ona (fema). On es pronunsiada como lfn "un" ante vocales, ma como "u" nasalida ante consonantes. Pos un vocal, on deveni  'n si la parola seguente comensa como un vocal nonasentuada:

on òmm - un om
on ciôcch - un enebriada
gh'è on òmm - ala es un om
gh'è 'n odôr - ala es un odor 

Ona deveni on'  ante vocales. Si la parola presedente fini como un vocal, el deveni  'na o  'n:

Ona dònna - un fem 
on'amìsa - un ami
gh'è 'na dònna - ala es un fem 
gh'è 'n'amìsa - ala es un ami

La article plural de nondefini es di.

 Determinantes de mostra 

Determinantes de mostra es comun de du partes, un ante la nom e un pos la nom, como si on ta dise en elefen "esta table asi" o "acel casa ala":
 Lfn  mas  fema  plural esta  chél.......chì chéla.......chìchi.......chì  esta stô (.......chì) sta (.......chì) sti (.......chì) acel (prosima a la escutor) chél.......lì  chéla.......lì chi.......lì acel (distante de la escutor) chél.......là chéla.......là chi.......là		    	  	

Esemplos:
Chél liber chì l'è pròpi interessànt - Esta libro es multe interesante
T'hee giamò parlaa con sti tosànn (chì)? - Tu ia parla ja con esta xicas?

 Determinantes de posese 
 singular plural  masfemamasfema1 singmèmiamèmee2 singtòtovatòtò3 singsòso(v)asoeusò1 plurnòstnòstranòsternòster 2 plurvòstvòstravòstervòster3 plursòso(v)asoeusò

 Verbos 

La conjuga de verbos milanes es complicada. Latina ia ave cuatro conjugas. Italian ia redui estas a tre, ma milanes ave ancora cuatro. Per esemplo:

Conjuga Latina comunItalianMilanesLfnI parabol-areparl-areparl-àparlaII vid-ēreved-ereved-èvideIII scrib-ĕrescriv-erescrivscriveIV sent-iresent-iresent-ìsenti

Un esemplo de la conjuga de un verbo de conjuga I - parlà ("parla")

 Presente  Pasada  Futur 1 sing parli  parlavi  parlaroo 2 sing parlet  parlavet  parlaree(t) 3 sing parla  parlava  parlarà 1 plur parlom  parlavom  parlarèmm 2 plur parlee  parlavov  parlarii 3 plur parlen  parlaven  parlarànn   Presente perfeta  Pasada perfeta  Futur perfeta 1 sing hoo parlaa  avévi parlaa  avaroo parlaa 2 sing hee parlaa  avévet parlaa  avaree parlaa 3 sing ha parlaa  avéva parlaa  avarà parlaa 1 plur èmm parlaa  avévom parlaa  avarèmm parlaa 2 plur avii parlaa  avévov parlaa  avarii parlaa  3 plur hann parlaa  avéven parlaa  avarànn parlaa Presente sujuntiva  Pasada sujuntiva  Ipotesal 1 sing parli  parlàssi  parlarìa/parlarìss/parlarìssi 2 sing parlet  parlàsset  parlarìet/parlarìsset 3 sing parla  parlàss  parlarìa/parlarìss 1 plur parlom  parlàssom  parlarìom/parlarìsson 2 plur parlii  parlàssov  parlarìov/parlarìssov 3 plur parlen  parlàssen  parlarìen/parlarìssen

Comanda:
 parlà! - tu debe parla!
 parlèmm! - nos debe parla!
 parlee! - vos debe parla!

Plu:
 parlà - infinitivo
 parland(o) - jerundio
 parlaa - partisipio pasiva/pasada

La nega en milanes ave du formas, la un con no e la otra con minga ("peseta"). Ambos es poneda pos la verbo, simil a la usa de "pas" en franses:
ti te seet no - "tu no es"
ti te seet minga - "tu no es"

 Numeros 

1 – vun
2 – duu
3 – trii
4 – quatter
5 – cinch
6 – ses
7 – sett
8 – vott
9 – noeuv
10 – des
11 – vundes
12 – dodes
13 – tredes
14 – quattordes
15 – quindes
16 – sedes
17 – dersett
18 – desdott
19 – desnoeuv
20 – vint
30 – trenta
40 – quaranta
50 – cinquanta
60 – sessanta
70 – settanta
80 – vottanta
90 – novanta
100 – cent
999 - noeuvcentnovantanoeuv
1 000 – mila
1 000 000 – on milion
1 234 567 - on milion e dusenttrentaquatter mila e cinchcentsessantasett
1 000 000 000 – on miliard

Categoria:Linguas romanica